Departement Corrèze

D'Corrèze (19)  ass e franséischt Departement an der Regioun Nei-Aquitaine. Et krut säin Numm vum Floss Corrèze, deen derduerch fléisst.

 Geschicht 
D'Departement gouf wärend der franséischer Revolutioun, de 4. Mäerz 1790 (Gesetz vum 22. Dezember 1789 aus Deeler vun der Provënz Limousin geschaf.

 Geographie 
D'Corrèze grenzt un d'Departementer Creuse, Haute-Vienne, Cantal, Puy-de-Dôme, Lot an Dordogne.

 Bevëlkerung 
D'Bevëlkerungszuel geet zanter dem Enn vum 19. Joerhonnert no ënnen a louch 2008 bei 242 896 Awunner. An engem Drëttel vun de Gemenge gëtt et méi Leit iwwer 75 Joer wéi der ënner 20.

 Sproochen 
Bis am Ufank vum 20. Joerhonnert war de Limousin, en Dialekt vun der okzitanescher Sproochefamill, déi gängest mëndlech Sprooch, bis et verbuede gouf, s'an de Schoulen ze schwätzen. Se gëtt haut bal just nach geleeëntlech vun eelere Leit geschwat.

 Kuckt och 
 Lëscht vun de Gemengen am Departement Corrèze
 Arrondissementer am Departement Corrèze
 Kantonen am Departement Corrèze

 Um Spaweck 

 Prefecture vun der Corrèze
 Conseil général vun der Corrèze

Kategorie:Departement Corrèze